Source: http://mikkeli.cloudnc.fi/fi-FI/Toimielimet/Kaupunginhallitus/Kokous_27112018/Talousarvio_vuonna_2019(14881)
Timestamp: 2018-12-10 19:51:46+00:00

Document:
Talousarvio vuonna 2019 | Mikkeli
Talousarvio vuonna 2019
Kaupunginhallitus, kokous 27.11.2018
§ 439 Talousarvio vuonna 2019
Kaupunginhallitus vahvisti kokouksessaan 27.8.2017 § 308 talousarvioraamin vuodelle 2019 ja oikeutti konserni- ja elinvoimapalvelut valmistelemaan lautakunnille talousarvion valmisteluohjeet. Kaupunginjohtajan esitys vuoden 2019 talousarvioksi ja taloussuunnitelmaksi vuosiksi 2019- 2023 on liitteenä. Henkilöstösuunnitelma tuodaan erikseen kaupunginhallituksen hyväksyttäväksi.
Kaupunginvaltuusto on 12.11.2017 § 129 vahvistanut veroprosentit vuodelle 2019. Kunnallis- ja kiinteistöveroprosentit pidettiin vuoden 2018 mukaisena. Kunnallisveroprosentti on 20,50 prosenttia. Vakituisen asuinrakennuksen kiinteistöveroprosentti on 0,58 prosenttia, muun kuin vakituisen asuinrakennuksen kiinteistöveroprosentti on 1,15 prosenttia, yleinen kiinteistöveroprosentti on 1,25 prosenttia, voimalaitosrakennuksen kiinteistöveroprosentti on 2,75 prosenttia ja rakentamattoman rakennuspaikan kiinteistöveroprosentti on 3,30 prosenttia.
Oikeuden ottaa 60,0 milj. euroa pitkäaikaista talousarviolainaa vuonna 2019. Kaupunginjohtaja ja talousjohtaja voivat tehdä nostettaviin lainoihin ja olemassa oleviin lainoihin viitekoronvaihtosopimuksia pääomaltaan kunkin lainamäärän suuruisesti.
Oikeuden suojata lainoja kiinteisiin lainoihin tai tehdä erillisiä pitkäaikaisia korkojen suojauksia sekä nykyiseen lainakantaan että tulevaan lainakantaan yhteensä 60,0 milj. euron määrällä vuonna 2019. Suojauksia tehdään 60,0 miljoonan määrään saakka vain, jos se on rahoitusmarkkinatilanteessa perusteltua. Suojauksia tehdään talousarvion rahoituslaskelmassa määriteltyjen suojaustasojen puitteissa. Kaupunginjohtajalla ja talousjohtajalla on oikeudet tehdä edellä mainitut suojaukset puhelimitse, minkä pohjalta kaupunginjohtaja tekee päätöksen.
Hallintosäännön 44 §:n mukaan aluejohtokunnat antavat lausunnon kaupunkistrategian sekä talousarvion ja -suunnitelman valmistelusta sekä asioista, joiden ratkaisulla voi olla huomattava vaikutus kunnan asukkaiden ja palvelun käyttäjien elinympäristöön, työntekoon tai muihin oloihin. Aluejohtokunnat ovat antaneet lausunnot lautakuntien talousarvioista 2019 seuraavasti:
Anttolan aluejohtokunnalta on saatu lausunto hyvinvoinnin ja osallisuuden lautakunnan talousarviosta (29.10.2018 § 75), kasvatus- ja opetuslautakunnan talousarviosta (29.10.2018 § 74) ja kaupunkiympäristölautakunnan talousarviosta (29.10.2017 § 76)
Mikkelin pitäjän aluejohtokunnalta on saatu lausunto hyvinvoinnin ja osallisuuden lautakunnan talousarviosta (7.11.2018 § 39), kasvatus- ja opetuslautakunnan talousarviosta (7.11.2018 § 38) ja kaupunkiympäristölautakunnan talousarviosta (7.11.2018 § 40).
Ristiinan aluejohtokunnalta on saatu lausunto hyvinvoinnin ja osallisuuden lautakunnan talousarviosta (14.11.2018 § 48), kasvatus- ja opetuslautakunnan talousarviosta (14.11.2018 § 47) ja kaupunkiympäristölautakunnan talousarviosta (14.11.2018 § 49).
Suomenniemen aluejohtokunnalta on saatu lausunto hyvinvoinnin ja osallisuuden lautakunnan talousarviosta (12.11.2018 § 76), kasvatus- ja opetuslautakunnan talousarviosta (12.11.2018 § 77) ja kaupunkiympäristölautakunnan talousarviosta (12.11.2018 § 75).
Haukivuoren aluejohtokunnalta on saatu 14.11.2018 lausunto hyvinvoinnin ja osallisuuden lautakunnan, kasvatus- ja opetuslautakunnan sekä kaupunkiympäristölautakunnan talousarvioon 2019.
Nuorisovaltuuston 16.11.2018 antama lausunto kaupungin talousarviosta 2018 on toimitettu kaupunginhallitukselle.
Kaupunginhallitus käsittelee esityksen vuoden 2019 talousarvioksi ja taloussuunnitelmaksi vuosiksi 2019 - 2023 erillisen käsittelyjärjestyksen mukaisesti.
Kaupunginhallitus aloitti vuoden 2019 talousarvion ja taloussuunnitelman 2019 - 2022 käsittelyn kaupunginjohtaja Timo Halosen aloituspuheenvuorolla. Sen jälkeen puheenvuoroja pitivät talousjohtaja Heikki Siira, henkilöstöjohtaja Titta Saksa, hallintojohtaja Ari Liikanen, sivistysjohtaja Virpi Siekkinen ja projektijohtaja Timo Rissanen.
Asian käsittelyä jatketaan kaupunginhallituksen kokouksessa tiistaina 27.11.2018 klo 13.30 pidettävässä kokouksessa.
Kaupunginhallitus käsittelee esityksen vuoden 2019 talousarvioksi ja taloussuunnitelmaksi vuosiksi 2019 -​ 2023 erillisen käsittelyjärjestyksen mukaisesti.
Merkitään, että sivistysjohtaja Virpi Siekkinen ja kaupungininsinööri Maini Väisänen selostivat asiaa kaupunginhallitukselle.
Merkitään, että kokouksessa pidettiin tauko klo 17.35 - 17.58.
Liite Kh Talousarvio 2019.pdf (pdf, 2737 kt)
§ 436 Kokouksen laillisuus ja päätösvaltaisuus
§ 437 Pöytäkirjan tarkastus
§ 438 Henkilöstösuunnitelma 2019-2022

References: § 439
 § 308
 § 129
 § 75
 § 74
 § 76
 § 39
 § 38
 § 40
 § 48
 § 47
 § 49
 § 76
 § 77
 § 75

§ 436

§ 437

§ 438